Ren tekst har vært i bruk siden datamaskinens begynnelse, og blir i dag brukt til alt fra småfiler (inneholder mange ganger ingen tegnkoder i det hele tatt, kun tekst og linjeskift) til store datamengder, i stadig større grad i form av XML. Et eksempel på dette er også her – alle artikler på Wikipedia er skrevet i ren tekst med enkle formateringskoder. Dette gjør det enkelt å importere teksten inn i tekstbehandlere eller andre programmer.